CELEX: 32011D0914(01)
Language: fi
Date: 2011-09-12 00:00:00
Title: Komission päätös, annettu 12 päivänä syyskuuta 2011 , asetuksen (EY) N:o 882/2004 soveltamisen varmistamiseksi tarvittavien toimenpiteiden rahoituksesta vuodeksi 2011

14.9.2011   
            
            
               FI
            
            
               Euroopan unionin virallinen lehti
            
            
               C 271/9
            
         KOMISSION PÄÄTÖS,
   annettu 12 päivänä syyskuuta 2011,
   asetuksen (EY) N:o 882/2004 soveltamisen varmistamiseksi tarvittavien toimenpiteiden rahoituksesta vuodeksi 2011
   2011/C 271/05
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (1), jäljempänä ’varainhoitoasetus’, ja erityisesti sen 75 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (2), jäljempänä ‘soveltamissäännöt’, ja erityisesti sen 90 artiklan,
   ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (3) ja erityisesti sen 66 artiklan 1 kohdan c alakohdan
   sekä katsoo seuraavaa:
   
               (1)
            
            
               Varainhoitoasetuksen 75 artiklassa ja soveltamissääntöjen 90 artiklan 1 kohdassa säädetään, että ennen kuin unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.
            
         
               (2)
            
            
               Asetuksessa (EY) N:o 882/2004 vahvistetaan säännöt sellaista virallista valvontaa varten, jolla todetaan, että noudatetaan sääntöjä, joilla pyritään estämään, poistamaan tai vähentämään hyväksyttäville tasoille ihmisiin ja eläimiin kohdistuvia riskejä ja takaamaan oikeudenmukaiset käytännöt rehujen ja elintarvikkeiden kaupassa sekä suojelemaan kuluttajien etuja, myös niitä, jotka koskevat rehujen ja elintarvikkeiden merkitsemistä ja muuta kuluttajille annettavaa tietoa.
            
         
               (3)
            
            
               Asetuksen (EY) N:o 882/2004 66 artiklan 1 kohdan c alakohdan mukaisesti varat, jotka ovat tarpeen tämän asetuksen soveltamisen varmistamiseksi tarvittavien muiden toimenpiteiden rahoittamiseen, vahvistetaan vuosittain talousarviomenettelyn yhteydessä. Mainitussa 66 artiklassa tarkoitettuihin toimenpiteisiin sisältyvät erityisesti selvitysten järjestäminen, tietojen julkaisu sekä kokousten ja konferenssien järjestäminen.
            
         
               (4)
            
            
               Salmonellan ja muiden tiettyjen elintarvikkeiden kautta tarttuvien tiettyjen zoonoosien aiheuttajien valvonnasta 17 päivänä marraskuuta 2003 annetun Euroopan parlamentin ja neuvoston asetuksen (EY) N:o 2160/2003 (4) mukaan unionin tavoitteet niiden esiintyvyyden vähentämiseksi voidaan määritellä ja jäsenvaltioiden olisi laadittava kansallisia valvontaohjelmia näiden tavoitteiden saavuttamiseksi. Euroopan elintarviketurvallisuusviranomainen (EFSA) antoi 9 päivänä joulukuuta 2009 tieteellisen lausunnon, joka koskee broilerin lihasta ihmisille aiheutuvan kampylobakterioosiriskin kvantitatiivista määrittämistä Euroopan unionissa (5). Lausunnon mukaan kampylobakterioosi on yleisimmin raportoitu elintarvikkeiden kautta tarttuva tulehdus Euroopan unionissa (arviolta 20 miljoonaa kliinistä kampylobakterioositapausta vuodessa). EFSA antoi lisäksi 11 päivänä maaliskuuta 2010 tieteellisen lausunnon, joka koski Salmonella-bakteerien kvantitatiivista mikrobiologista riskinarviointia teuras- ja jalostussioissa (6); lausunnon mukaan noin 10–20 prosenttia kaikista ihmisten salmonellatartunnoista unionissa voi olla peräisin sioista. Asetuksen (EY) N:o 2160/2003 4 artiklan 4 kohdan a alakohdassa säädetään, että ennen näiden tiettyjen zoonoosien esiintyvyyden vähentämistä koskevan tavoitteen määrittämistä Euroopan unionissa on tehtävä analyysi arvioiduista kustannuksista ja hyödyistä.
            
         
               (5)
            
            
               Eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (7) 6 artiklan 4 kohdan mukaan sekä kasviperäisiä tuotteita että jalostettuja eläinperäisiä tuotteita sisältäviä elintarvikkeita tuovien elintarvikealan toimijoiden on varmistettava, että tällaisiin elintarvikkeisiin sisältyvät jalostetut eläinperäiset tuotteet täyttävät asetuksen asiaankuuluvat vaatimukset. Lisäksi niiden on virallisen valvonnan aikana pystyttävä osoittamaan, että ne ovat huolehtineet varmistamisesta. Koska näillä säännöillä voi olla suuria vaikutuksia, komission asetuksessa (EY) N:o 1162/2009 (8) vahvistettiin niistä poikkeavia siirtymäjärjestelyjä, jotka ovat voimassa 31 päivään joulukuuta 2013, ja lisäksi harkitaan asetuksen (EY) N:o 853/2004 edellä mainitun säännöksen muuttamista. Mahdollisten uusien sääntöjen vaikutukset toimijoihin ja viralliseen valvontaan siirtymäjärjestelyjen jälkeen olisi arvioitava.
            
         
               (6)
            
            
               Elintarvikkeiden mikrobiologisista vaatimuksista 15 päivänä marraskuuta 2005 annetulla komission asetuksella (EY) N:o 2073/2005 (9) pannaan täytäntöön elintarvikehygieniasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 852/2004 (10) 4 artiklassa tarkoitetut yleiset ja erityiset hygieniavaatimukset. Asetuksessa (EY) N:o 2073/2005 vahvistetaan virallisen valvonnan yhteydessä käytettävä analyyttinen vertailumenetelmä histamiinin havaitsemiseksi tietyissä kalastustuotteissa. Tämän vertailumenetelmän herkkyys ja spesifisyys verrattuna Codex Alimentarius -standardiin 977.13 (11) olisi arvioitava. Yhteisen tutkimuskeskuksen (JRC) olisi toteutettava tämä selvitys.
            
         
               (7)
            
            
               On tutkittava mahdollisuutta tarkistaa lihantarkastusta koskevia nykyisiä sääntöjä, joista säädetään ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 854/2004 (12). Jotta asiasta voitaisiin keskustella jäsenvaltioiden ja kolmansien maiden toimivaltaisten viranomaisten, sidosryhmien edustajien sekä kansainvälisten tieteellisten organisaatioiden kanssa, vuonna 2011 olisi järjestettävä sarja konferensseja ja kokouksia, ja näitä olisi täydennettävä selvityksillä, joissa arvioidaan pilottihankkeiden tuloksia.
            
         
               (8)
            
            
               Geneettisesti muunnettujen organismien tarkoituksellisesta levittämisestä ympäristöön 12 päivänä maaliskuuta 2001 annetussa Euroopan parlamentin ja neuvoston direktiivissä 2001/18/EY (13) ja muuntogeenisistä elintarvikkeista ja rehuista 22 päivänä syyskuuta 2003 annetussa Euroopan parlamentin ja neuvoston asetuksessa (EY) N:o 1829/2003 (14) vahvistetaan edellytykset muuntogeenisten organismien sekä muuntogeenisiä organismeja sisältävien tai niistä johdettujen tuotteiden markkinoille saattamiselle ja käytölle Euroopan unionissa. Näiden kahden säädöksen säännösten noudattamisen varmistamiseksi suoritettavan virallisen valvonnan säännöt vahvistetaan asetuksessa (EY) N:o 882/2004. Vuosina 2010–2011 on toteutettu kaksi arviointia, joissa on tarkasteltu, missä määrin näiden säädöspuitteiden avulla on kyetty saavuttamaan niiden tavoite ihmisten ja eläinten terveyden sekä kuluttajien etujen suojaamisen osalta sekä varmistamaan sisämarkkinoiden tehokas toiminta. Olisi tehtävä selvityksiä aiheista, joita ei tarkasteltu perusteellisesti näissä arvioinnissa; tällaisia aiheita ovat esimerkiksi pakkausmerkinnät, joissa kerrotaan, ettei tuote sisällä muuntogeenisiä organismeja. Olisi myös järjestettävä sarja konferensseja, joissa lisätään tietämystä siitä, miten jäsenvaltiot panevat tällä hetkellä täytäntöön muuntogeenisiä organismeja koskevan oikeudellisen kehyksen, ja varmistetaan muuntogeenisten organismien viljelyn sosioekonomisista vaikutuksista 15 päivänä huhtikuuta 2011 annetun komission kertomuksen (15) jatkotoimet; neuvosto vaati joulukuussa 2008 antamissaan päätelmissä, että sosioekonomisten vaikutusten tarkastelua jatkettaisiin.
            
         
               (9)
            
            
               Elintarvikelisäaineista 16 päivänä joulukuuta 2008 annetussa Euroopan parlamentin ja neuvoston asetuksessa (EY) N:o 1333/2008 (16) ja elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, 16 päivänä joulukuuta 2008 annetussa Euroopan parlamentin ja neuvoston asetuksessa (EY) N:o 1334/2008 (17) vahvistetaan lisäaineita ja aromeja koskevia uusia sääntöjä, joilla pyritään varmistamaan sisämarkkinoiden tehokas toiminta sekä ihmisten terveyden korkeatasoinen suojaaminen ja korkeatasoinen kuluttajansuoja, johon sisältyy kuluttajien etujen suojaaminen. Molempia on sovellettu 20 päivästä tammikuuta 2011. Sidosryhmille ja kuluttajille olisi tiedotettava uudesta säädöskehyksestä, sen säännöistä, sen täytäntöönpanosta ja sen vaikutuksista sidosryhmiin ja kuluttajiin, jotta nämä olisivat tietoisempia uusista säännöistä ja jotta edistettäisiin näiden uusien sääntöjen täytäntöönpanon varmistamista.
            
         
               (10)
            
            
               Tämä rahoituspäätös voi lisäksi varainhoitoasetuksen 83 artiklan ja soveltamissääntöjen 106 artiklan 5 kohdan perusteella kattaa myöhästyneistä maksuista aiheutuvan koron maksamisen.
            
         
               (11)
            
            
               Soveltamissääntöjen 90 artiklan 4 kohdassa tarkoitettu käsite ‘olennainen muutos’ on tarpeen määritellä tämän päätöksen soveltamista varten,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään liitteessä esitetty vuotuinen työohjelma asetuksen (EY) N:o 882/2004 66 artiklan 1 kohdan c alakohdan soveltamiseksi.
   Työohjelma muodostaa varainhoitoasetuksen 75 artiklassa tarkoitetun rahoituspäätöksen.
   2 artikla
   Ohjelman täytäntöönpanoon tällä päätöksellä myönnettävän rahoituksen enimmäismäärä on 1 095 000 EUR, ja se rahoitetaan seuraavista vuodeksi 2011 vahvistetun Euroopan unionin yleisen talousarvion budjettikohdista:
   
               —
            
            
               budjettikohta nro 17 04 07 01: 1 095 000 EUR.
            
         Nämä määrärahat voivat kattaa myös maksujen myöhästymisestä aiheutuvan koron.
   3 artikla
   Työohjelman kattamiin toimiin osoitettujen määrärahojen kumulatiivisia muutoksia, jotka ovat enintään 10 prosenttia tämän päätöksen 2 artiklassa hyväksytystä enimmäisrahoitusosuudesta, ei pidetä asetuksen (EY, Euratom) N:o 2342/2002 90 artiklan 4 kohdassa tarkoitetulla tavalla olennaisina edellyttäen, että ne eivät huomattavasti vaikuta työohjelman luonteeseen ja tavoitteisiin.
   Tulojen ja menojen hyväksyjä voi tehdä tällaisia muutoksia noudattaen moitteettoman varainhoidon ja suhteellisuuden periaatteita.
   4 artikla
   Tämä päätös on osoitettu valtuutetuille tulojen ja menojen hyväksyjille.
   
      Tehty Brysselissä 12 päivänä syyskuuta 2011.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 248, 16.9.2002, s. 1.
   
      (2)  EYVL L 357, 31.12.2002, s. 1.
   
      (3)  EUVL L 165, 30.4.2004, s. 1.
   
      (4)  EUVL L 325, 12.12.2003, s. 1.
   
      (5)  EFSA Journal 2010; 8(1):1437.
   
      (6)  EFSA Journal 2010; 8(4):1547.
   
      (7)  EUVL L 139, 30.4.2004, s. 55.
   
      (8)  EUVL L 314, 1.12.2009, s. 10.
   
      (9)  EUVL L 338, 22.12.2005, s. 1.
   
      (10)  EUVL L 139, 30.4.2004, s. 1.
   
      (11)  http://www.codexalimentarius.net
   
      (12)  EUVL L 139, 30.4.2004, s. 206.
   
      (13)  EYVL L 106, 17.4.2001, s. 1.
   
      (14)  EUVL L 268, 18.10.2003, s. 1.
   
      (15)  KOM(2011) 214.
   
      (16)  EUVL L 354, 31.12.2008, s. 16.
   
      (17)  EUVL L 354, 31.12.2008, s. 34.
   
      LIITE
      
         Asetus (EY) N:o 882/2004 – Työohjelma vuodeksi 2011
      
      1.   Johdanto
      
      Ohjelmaan sisältyy kahdeksan täytäntöönpanotoimenpidettä vuodeksi 2011. Asetuksen (EY) N:o 882/2004 soveltamisen varmistamiseksi tarvittavien toimenpiteiden rahoittamiseen tarvittavaa unionin taloudellista tukea koskevan kyseisen asetuksen 66 artiklan 1 kohdan c alakohdan pohjalta talousarvion jakautuminen ja tärkeimmät toimet ovat seuraavat:
      Hankinnat (toteutetaan suoran keskitetyn hallinnoinnin kautta)
      
                  —
               
               
                  Analyysi kustannuksista ja hyödyistä, joita saadaan kampylobakteerin ja Salmonella-bakteerin esiintyvyyden vähentämistä elintarvikeketjun asianomaisissa vaiheissa koskevien tavoitteiden määrittämisestä: 200 000 EUR
               
            
                  —
               
               
                  Vaikutustenarvioinnit, jotka koskevat uusia sääntöjä, joita voidaan antaa elintarvikehygieniaa koskevan säädöspaketin tarkistamisen yhteydessä etenkin sen vuoksi, että eläinperäisiä elintarvikkeita koskevista erityisistä hygieniasäännöistä annetun asetuksen (EY) N:o 853/2004 tietyistä säännöistä poikkeavat siirtymäjärjestelyt päättyvät: 150 000 EUR
               
            
                  —
               
               
                  Vaikutustenarviointi, joka koskee analyyttistä vertailumenetelmää, jota käytetään elintarvikkeiden mikrobiologisista vaatimuksista annetussa asetuksessa (EY) N:o 2073/2005 säädetyn histamiinia koskevan elintarviketurvallisuuskriteerin soveltamisessa sen osalta, miten testauksen herkkyys ja spesifisyys vastaavat Codex Alimentarius -standardia AOAC 977.13: 55 000 EUR
               
            
                  —
               
               
                  Nykyisen lihantarkastusjärjestelmän tarkistamiseen liittyvät selvitykset: analyysi pilottihankkeiden tulosten arvioimiseksi, mukaan luettuina ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä annetun asetuksen (EY) N:o 854/2004 17 artiklan 4 kohdan a alakohdan iii alakohdassa tarkoitettujen lihan hygieniaa koskevassa valvonnassa käytettävien uusien lähestymistapojen kustannukset ja hyödyt: 100 000 EUR
               
            
                  —
               
               
                  Jäsenvaltioiden ja kolmansien maiden toimivaltaisten viranomaisten, sidosryhmien edustajien sekä kansainvälisten tieteellisten organisaatioiden kanssa käytävät konferenssit ja kokoukset, joissa käsitellään ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä annetussa asetuksessa (EY) N:o 854/2004 säädettyjen lihantarkastusta koskevien nykyisten sääntöjen tarkistamista: 100 000 EUR
               
            
                  —
               
               
                  Muuntogeenisiin organismeihin liittyviä aiheita käsittelevät selvitykset: 300 000 EUR
               
            
                  —
               
               
                  Konferenssisarja, jonka aiheina ovat muuntogeenisiä organismeja koskevan säädöskehyksen täytäntöönpano ja muuntogeenisten organismien viljelyn sosioekonomiset vaikutukset: 40 000 EUR
               
            
                  —
               
               
                  Sidosryhmille ja kuluttajille suunnattu tiedotuspaketti lisäaineista ja aromeista (esite, taskuopas, verkkosivusto, lehdistötilaisuus ja/tai lehdistötiedote): 150 000 EUR
               
            2.   Työohjelma vuodeksi 2011 – Hankinnat
      
      Hankintasopimuksia varten on varattu määrärahoja yhteensä 1 095 000 EUR vuodeksi 2011.
      2.1   Analyysi kustannuksista ja hyödyistä, joita saadaan kampylobakteerin ja Salmonella-bakteerin esiintyvyyden vähentämistä elintarvikeketjun asianomaisissa vaiheissa koskevien tavoitteiden määrittämisestä
      
      OIKEUSPERUSTA
      Asetuksen (EY) N:o 882/2004 66 artiklan 1 kohdan c alakohta
      BUDJETTIKOHTA
      Budjettikohta: 17 04 07 01
      SOPIMUSTEN ALUSTAVA MÄÄRÄ JA LUONNE
      Yksi sopimus
      SOPIMUSTEN ALUSTAVA KOHDE (JOS MAHDOLLISTA)
      Analyysi kustannuksista ja hyödyistä, joita saadaan kampylobakteerin ja Salmonella-bakteerin esiintyvyyden vähentämistä elintarvikeketjun asianomaisissa vaiheissa koskevien tavoitteiden määrittämisestä salmonellan ja muiden tiettyjen elintarvikkeiden kautta tarttuvien tiettyjen zoonoosien aiheuttajien valvonnasta annetun asetuksen (EY) N:o 2160/2003 4 artiklan 4 kohdan a alakohdan mukaisesti
      TÄYTÄNTÖÖNPANO
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      Arviolta vuoden 2011 kolmantena tai neljäntenä vuosineljänneksenä
      TARJOUSPYYNTÖJEN ALUSTAVA ARVO
      200 000 EUR
      ERITYISSOPIMUS (SOVELTUVISSA TAPAUKSISSA)
      Yhden erityisen palveluhankintasopimuksen tekeminen puitesopimuksen SANCO/2008/01/055 nojalla
      2.2   Vaikutustenarviointi, joka koskee uusia sääntöjä, joita voidaan antaa elintarvikehygieniaa koskevan säädöspaketin tarkistamisen yhteydessä etenkin sen vuoksi, että eläinperäisiä elintarvikkeita koskevista erityisistä hygieniasäännöistä annetun asetuksen (EY) N:o 853/2004 tietyistä säännöistä poikkeavat siirtymäjärjestelyt päättyvät
      
      OIKEUSPERUSTA
      Asetuksen (EY) N:o 882/2004 66 artiklan 1 kohdan c alakohta
      BUDJETTIKOHTA
      Budjettikohta: 17 04 07 01
      SOPIMUSTEN ALUSTAVA MÄÄRÄ JA LUONNE
      Yksi sopimus
      SOPIMUSTEN ALUSTAVA KOHDE (JOS MAHDOLLISTA)
      Vaikutustenarviointi, joka koskee uusia sääntöjä, joita voidaan antaa elintarvikehygieniaa koskevan säädöspaketin tarkistamisen yhteydessä etenkin sen vuoksi, että eläinperäisiä elintarvikkeita koskevista erityisistä hygieniasäännöistä annetun asetuksen (EY) N:o 853/2004 tietyistä säännöistä poikkeavat siirtymäjärjestelyt päättyvät
      TÄYTÄNTÖÖNPANO
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      Arviolta vuoden 2011 kolmantena tai neljäntenä vuosineljänneksenä
      TARJOUSPYYNTÖJEN ALUSTAVA ARVO
      150 000 EUR
      ERITYISSOPIMUS (SOVELTUVISSA TAPAUKSISSA)
      Yhden erityisen palveluhankintasopimuksen tekeminen puitesopimuksen SANCO/2008/01/055 nojalla
      2.3   Vaikutustenarviointi, joka koskee analyyttistä vertailumenetelmää, jota käytetään asetuksessa (EY) N:o 2073/2005 säädetyn histamiinia koskevan elintarviketurvallisuuskriteerin soveltamisessa, sen osalta, miten testauksen herkkyys ja spesifisyys vastaavat Codex Alimentarius -standardia AOAC 977.13
      
      OIKEUSPERUSTA
      Asetuksen (EY) N:o 882/2004 66 artiklan 1 kohdan c alakohta
      BUDJETTIKOHTA
      Budjettikohta: 17 04 07 01
      SOPIMUSTEN ALUSTAVA MÄÄRÄ JA LUONNE
      Yksi hallinnollinen järjestely
      SOPIMUSTEN ALUSTAVA KOHDE (JOS MAHDOLLISTA)
      Vaikutustenarviointi, joka koskee analyyttistä vertailumenetelmää, jota käytetään elintarvikkeiden mikrobiologisista vaatimuksista annetussa asetuksessa (EY) N:o 2073/2005 säädetyn histamiinia koskevan elintarviketurvallisuuskriteerin soveltamisessa sen osalta, miten testauksen herkkyys ja spesifisyys vastaavat Codex Alimentarius -standardia AOAC 977.13
      TÄYTÄNTÖÖNPANO
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      Arviolta vuoden 2011 kolmantena tai neljäntenä vuosineljänneksenä
      TARJOUSPYYNTÖJEN ALUSTAVA ARVO
      55 000 EUR
      ERITYISSOPIMUS (SOVELTUVISSA TAPAUKSISSA)
      Hallinnollinen järjestely Yhteisen tutkimuskeskuksen (JRC) kanssa
      2.4   Nykyisten lihantarkastusta koskevien sääntöjen tarkistamiseen liittyvät selvitykset
      
      OIKEUSPERUSTA
      Asetuksen (EY) N:o 882/2004 66 artiklan 1 kohdan c alakohta
      BUDJETTIKOHTA
      Budjettikohta: 17 04 07 01
      SOPIMUSTEN ALUSTAVA MÄÄRÄ JA LUONNE
      Yksi sopimus tai useita sopimuksia
      SOPIMUSTEN ALUSTAVA KOHDE (JOS MAHDOLLISTA)
      Kustannushyötyanalyysi ja pilottihankkeet, jotka koskevat ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä annetun asetuksen (EY) N:o 854/2004 17 artiklan 4 kohdan a alakohdan iii alakohdassa tarkoitettuja lihantarkastuksessa käytettäviä uusia lähestymistapoja
      TÄYTÄNTÖÖNPANO
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      Arviolta vuoden 2011 kolmantena tai neljäntenä vuosineljänneksenä
      TARJOUSPYYNTÖJEN ALUSTAVA ARVO
      100 000 EUR
      ERITYISSOPIMUS (SOVELTUVISSA TAPAUKSISSA)
      Yhden erityisen palveluhankintasopimuksen tai useiden sopimusten tekeminen puitesopimuksen SANCO/2008/01/055 nojalla
      2.5   Nykyisten lihantarkastusta koskevien sääntöjen tarkistamiseen liittyvät konferenssit ja kokoukset
      
      OIKEUSPERUSTA
      Asetuksen (EY) N:o 882/2004 66 artiklan 1 kohdan c alakohta
      BUDJETTIKOHTA
      Budjettikohta: 17 04 07 01
      SOPIMUSTEN ALUSTAVA MÄÄRÄ JA LUONNE
      Yksi sopimus tai useita sopimuksia
      SOPIMUSTEN ALUSTAVA KOHDE (JOS MAHDOLLISTA)
      Jäsenvaltioiden ja kolmansien maiden toimivaltaisten viranomaisten, sidosryhmien edustajien sekä kansainvälisten tieteellisten organisaatioiden kanssa käytävät konferenssit ja kokoukset, joissa käsitellään ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä annetussa asetuksessa (EY) N:o 854/2004 säädettyjen lihantarkastusta koskevien nykyisten sääntöjen tarkistamista
      TÄYTÄNTÖÖNPANO
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      Arviolta vuoden 2011 kolmantena tai neljäntenä vuosineljänneksenä
      TARJOUSPYYNTÖJEN ALUSTAVA ARVO
      100 000 EUR
      ERITYISSOPIMUS (SOVELTUVISSA TAPAUKSISSA)
      Yhden erityisen palveluhankintasopimuksen tai useiden sopimusten tekeminen puitesopimuksen SANCO/2009/A1/005/erä 2 nojalla
      2.6   Muuntogeenisiin organismeihin liittyviä aiheita käsittelevät selvitykset
      
      OIKEUSPERUSTA
      Asetuksen (EY) N:o 882/2004 66 artiklan 1 kohdan c alakohta
      BUDJETTIKOHTA
      Budjettikohta: 17 04 07 01
      SOPIMUSTEN ALUSTAVA MÄÄRÄ JA LUONNE
      Yksi sopimus tai useita sopimuksia kahden käynnissä olevan arvioinnin tulosten mukaan
      SOPIMUSTEN ALUSTAVA KOHDE (JOS MAHDOLLISTA)
      Selvityksiä aiheista, joita ei tarkasteltu perusteellisesti muuntogeenisiä organismeja koskevan EU-säädöskehyksen kahdessa arvioinnissa
      TÄYTÄNTÖÖNPANO
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      Arviolta vuoden 2011 kolmantena tai neljäntenä vuosineljänneksenä
      TARJOUSPYYNTÖJEN ALUSTAVA ARVO
      300 000 EUR
      ERITYISSOPIMUS (SOVELTUVISSA TAPAUKSISSA)
      Yhden erityisen palveluhankintasopimuksen tai useiden sopimusten tekeminen puitesopimuksen SANCO/2008/01/055 nojalla
      2.7   Konferenssisarja, jonka aiheina ovat muuntogeenisiä organismeja koskevan säädöskehyksen täytäntöönpano ja muuntogeenisten organismien viljelyn sosioekonomiset vaikutukset
      
      OIKEUSPERUSTA
      Asetuksen (EY) N:o 882/2004 66 artiklan 1 kohdan c alakohta
      BUDJETTIKOHTA
      Budjettikohta: 17 04 07 01
      SOPIMUSTEN ALUSTAVA MÄÄRÄ JA LUONNE
      Yksi sopimus tai useita sopimuksia riippuen järjestelyihin ja logistiikkaan liittyvistä seikoista
      SOPIMUSTEN ALUSTAVA KOHDE (JOS MAHDOLLISTA)
      Konferenssisarja, jonka aiheina ovat muuntogeenisiä organismeja koskevan säädöskehyksen täytäntöönpano ja muuntogeenisten organismien viljelyn sosioekonomiset vaikutukset
      TÄYTÄNTÖÖNPANO
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      Arviolta vuoden 2011 kolmantena tai neljäntenä vuosineljänneksenä
      TARJOUSPYYNTÖJEN ALUSTAVA ARVO
      40 000 EUR
      ERITYISSOPIMUS (SOVELTUVISSA TAPAUKSISSA)
      Yhden erityisen palveluhankintasopimuksen tai useiden sopimusten tekeminen puitesopimuksen SANCO/2009/A1/005/erä 2 nojalla
      2.8   Lisäaineita ja aromeja koskeva tiedotuspaketti sidosryhmille ja kuluttajille
      
      OIKEUSPERUSTA
      Asetuksen (EY) N:o 882/2004 66 artiklan 1 kohdan c alakohta
      BUDJETTIKOHTA
      Budjettikohta: 17 04 07 01
      SOPIMUSTEN ALUSTAVA MÄÄRÄ JA LUONNE
      Viisi sopimusta, ellei työtä voida toteuttaa komission sisällä
      SOPIMUSTEN ALUSTAVA KOHDE (JOS MAHDOLLISTA)
      Sidosryhmille ja kuluttajille suunnattu tiedotuspaketti, jonka aiheina ovat sallittujen lisäaineiden ja aromien uudet luettelot ja käyttöehdot:
      
                  —
               
               
                  esite, jossa on keskeiset tiedot aiheesta sekä kysymyksiä ja vastauksia -osio
               
            
                  —
               
               
                  taskukokoinen opas, jonka avulla kuluttajat voivat tunnistaa lisäaineet ruokaostoksia tehdessään
               
            
                  —
               
               
                  verkkosivusto, jossa on linkkejä tietokantaan
               
            
                  —
               
               
                  video verkkosivuston markkinoimiseksi
               
            
                  —
               
               
                  lehdistötilaisuus ja/tai lehdistötiedote sidosryhmille ja kuluttajille suunnatun paketin julkaisun yhteydessä.
               
            TÄYTÄNTÖÖNPANO
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      Arviolta vuoden 2011 kolmantena tai neljäntenä vuosineljänneksenä
      TARJOUSPYYNTÖJEN ALUSTAVA ARVO
      150 000 EUR
      ERITYISSOPIMUS (SOVELTUVISSA TAPAUKSISSA)
      Ei sovelleta